### Beslutning

Fremsendes til Økonomiudvalget til behandling i henhold til beslutning i byrådets møde den 18. november 2020.

Godkendelse af Politik for fortsat drift for Samsø, Odder, Skanderborg og [adresse].

### Resumé

Østjyllands Brandvæsen har udarbejdet ”Politik for fortsat drift for Samsø, Odder, Skanderborg og [adresse]”, som vil udgøre en fælles, overordnet ramme for beredskabsplanlægningsarbejdet i de fire ejerkommuner.

Formålet med politikken er at styrke kommunernes evne til sikring af fortsat drift, så samfundskritiske og livsvigtige ydelser til borgerne kan videreføres i forbindelse med større eller alvorligere trusler eller hændelser.

Det kan f.eks. være voldsomt vejr (snestorm, skybrud, oversvømmelser), drikkevandsforurening, strejke/lockout, udbrud af smitsomme sygdomme som coro­navirus/COVID-19, brand, nedbrud af it-sy­stemer, leverandørsvigt, hacking og terrorhandlinger.

De kritiske ydelser i kommunen omfatter bl.a. levering af mad og medicin til hjemmeboende ældre, botilbud til handicappede, misbrugs- og alkoholbehandling, udbetaling af sociale ydelser, nødpasning i dagtilbud og en lang række andre ydelser.

Med udgangspunkt i ”Politik for fortsat drift” udarbejdes efterfølgende en samlet beredskabsplan for de fire kommuner samt delplaner for hver af de respektive magistratsafdelinger i [adresse].

### Indstilling

Det indstilles:

At 1) Byrådet godkender ”Politik for fortsat drift for Sam­sø, Odder, Skanderborg og [adresse]”.

### Sagens forløb

09-11-2020 Magistraten

Fremsendes til [adresse] med bemærkning, at Magistraten i mødet den 9. november 2020 anbefaler, at byrådet tiltræder Borgmesterens Afdelings indstilling af 20. oktober 2020.

Udfordringer og status med hensyn til cybersikkerhed kan drøftes i forbindelse med en udvalgsbehandling.

 18-11-2020 Aarhus Byråd
Fremsendes til Økonomiudvalget til behandling i henhold til beslutning i byrådets møde den 18. november 2020.
 25-11-2020 Økonomiudvalget

Udvalget kunne enstemmigt tiltræde indstillingen i overensstemmelse med Magistratens anbefaling.

 02-12-2020 [adresse]
Louise Bech med bemærkning, at byrådet i sit møde den 2. december 2020 har vedtaget Magistratens indstilling i overensstemmelse med erklæring fra Økonomiudvalget af 25. november 2020.